CFRESH ออกหุ้นกู้ 500 ลบ.อายุ 5 ปีชูดอกเบี้ย 4.30%
CFRESH ออกหุ้นกู้ 500 ลบ.อายุ 5 ปี ดอกเบี้ย 4.30% ขายรายใหญ่ 24-26 พ.ค.โดยธนาคารไทยพาณิชย์เป็นผู้จัดการการจัดจำหน่ายหุ้นกู้
25 พ.ค. 2559

บริษัท ซีเฟรชอินดัสตรี จำกัด (มหาชน) หรือ CFRESH ได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 5 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 4.30 ต่อปี
กำหนดเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 24 -26 พ.ค. 59 และผู้ออกหุ้นกู้ได้รับการจัดอันดับความน่าเชื่อถือขององค์กร “BBB” แนวโน้มอันดับเครดิต”คงที่” โดยบริษัท ทริสเรทติ้ง จำกัด เมื่อวันที่ 26 เม.ย.59 โดยธนาคารไทยพาณิชย์เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์ในการนำเงินที่ได้รับจากการออกและเสนอขายหุ้นกู้ในครั้งนี้ เพื่อเป็นเงินทุนในการขยายธุรกิจของบริษัท